2016. gada Rīkojums Nr.

Rīgā (prot. Nr.            . §)

Par Enerģētikas attīstības pamatnostādnēm 2016.–2020. gadam

1. Atbalstīt Enerģētikas attīstības pamatnostādnes 2016.–2020. gadam (turpmāk – pamatnostādnes).

2. Noteikt Ekonomikas ministriju par atbildīgo institūciju pamatnostādņu īstenošanā, bet par līdzatbildīgajām institūcijām – Finanšu ministriju, Iekšlietu ministriju, Izglītības un zinātnes ministriju, Satiksmes ministriju, Zemkopības ministriju un Vides aizsardzības un reģionālās attīstības ministriju.

3. Pamatnostādņu īstenošanā iesaistītajām institūcijām līdz 2017. gada 1. decembrim un 2020. gada 1. decembrim iesniegt Ekonomikas ministrijā pārskatu par pamatnostādnēs paredzēto darbību īstenošanas rezultātiem.

4. Ekonomikas ministram iesniegt Ministru kabinetā informatīvo ziņojumu:

4.1. līdz 2018. gada 1. oktobrim – par pamatnostādņu īstenošanu 2016.–2017. gadā;

4.2. līdz 2021. gada 1. oktobrim – par pamatnostādņu īstenošanu 2018.–2020. gadā.

5. Pamatnostādņu īstenošanā iesaistītajām institūcijām 2016. gadā pamatnostādnēs ietverto pasākumu īstenošanu nodrošināt piešķirto valsts budžeta līdzekļu ietvaros. Jautājumu par papildu valsts budžeta līdzekļu piešķiršanu 2017. un turpmākajiem gadiem skatīt likumprojekta "Par valsts budžetu 2017. gadam" un likumprojekta "Par vidēja termiņa budžeta ietvaru 2017., 2018., 2019. gadam" sagatavošanas procesā kopā ar visu ministriju un citu centrālo valsts iestāžu jauno politikas iniciatīvu pieteikumiem, ievērojot valsts budžeta finansiālās iespējas.

6. Atzīt par spēku zaudējušu Ministru kabineta 2006. gada 1. augusta rīkojumu Nr. 571 "Par Enerģētikas attīstības pamatnostādnēm 2007.–2016. gadam" (Latvijas Vēstnesis, 2006, 122. nr.).

Ministru prezidente Laimdota Straujuma

Ekonomikas ministre D.Reizniece-Ozola

Iesniedzēja:

Ekonomikas ministre D.Reizniece-Ozola

08.02.2016 10:50

224

I.Sils,

67013036

Ingars.Sils@em.gov.lv